作者：宋先生
词牌/韵律：沁园春

paragraphs: 速速修行，惜取身中，无价□珍。
把金乌玉兔，炉中炼用，阴阳造化，养就阳神。
虎啸龙吟丹田里，顶内时时仙乐声。
泥丸里，烹煎水火，铅汞成真。
夜来端坐澄心神。
见真人颜貌新。
用河车搬载，充开牛斗，星辰洁皎，光射分明。
服了刀圭功成后，自知道、仙班有姓名。
诸仙请，待玉皇宣至，朝拜三清。